stanford-oval/wikipedia huggingface dataset:
הבשורה על-פי מתי
גרסאות הבשורה

ישנן שתי גרסאות לבשורה על פי מתי: זו הנמצאת בשימוש על ידי הכנסייה (קרי, הבשורה המופיעה בברית החדשה) וזו המשמשת את האביונים. זו האחרונה היא גרסה קצרה יותר של הבשורה הרשמית. למעשה, היא שחזור של הבשורה הרשמית, המכילה תוספות נוצריות שככל הנראה הוכנסו אליה בעריכות הראשונות של אבות הכנסייה ואף בעריכות מאוחרות יותר. בלשון המחקר היא מכונה "הבשורה על-פי האביונים". היא כתובה עברית ולא יוונית.
תרגומי הבשורה

הבשורה על פי מתי היא היחידה שזכתה לכמה וכמה תרגומים של כותבים יהודים שאינם מומרים:
התרגום המופיע בספר הפולמוס האנטי-נוצרי "אבן בחן" של שם טוב אִבְּן שַפְרוּט, משנת 1385 (אך יש הסבורים שהוא העתיק תרגום שנעשה כמאה שנים לפני זמנו).
מתי של סבסטיאן מונסטר - תרגום שפורסם בשנת 1537 על ידי התאולוג הנוצרי סבסטיאן מינסטר, על פי כתב יד עברי שלא שרד.
מתי של דו טילה - תרגום שפורסם ב-1555 על ידי הבישוף דו טילה, על פי כתב יד שקיבל מיהודים ברומא, ושמור היום בפריס. נוסח זה דומה מאוד לנוסח שפרסם מונסטר.
קול קורא או התלמוד והברית החדשה - ספרו של הרב אליהו צבי סולובייצ'יק, שמכיל תרגום ופירוש של הבשורה על פי מתי, בטענה שזהו ספר שמחזק את יסודות היהדות ולא הנצרות.
במסגרת התרגום של כל הברית החדשה, שנעשה בשנים 1741–1756 על ידי יחזקל רחבי, כותב רבני בקוצ'י, הודו בעזרת היהודי ההולנדי עמנואל ון דורט וכותב ספרדי לא ידוע.
הערות שוליים

↑  יוסף קלוזנר, ישו הנוצרי – זמנו, חייו ותורתו, עמ' 132. הוצאת י. שטיבל, ירושלים, תרצ"ג
| ספרי הברית החדשה |
| --- | --- | --- |
| הבשורות | הבשורה על-פי מתי • הבשורה על-פי מרקוס • הבשורה על-פי לוקאס • הבשורה על-פי יוחנן |  |
| מעשי השליחים | מעשי השליחים |  |
| איגרות פאולוס | אל הרומאים • הראשונה אל הקורינתים • השנייה אל הקורינתים • אל הגלטים • אל האפסים • אל הפיליפים • אל הקולוסים • הראשונה אל התסלוניקים • השנייה אל התסלוניקים • הראשונה אל טימותיוס • השנייה אל טימותיוס • אל טיטוס • אל פילימון • אל העברים |  |
| האיגרות הכלליות (קתוליות) | איגרת יעקב • איגרת פטרוס הראשונה • איגרת פטרוס השנייה • איגרת יוחנן הראשונה • איגרת יוחנן השנייה • איגרת יוחנן השלישית • איגרת יהודה |  |
| חזון יוחנן (ההתגלות) | חזון יוחנן |  |
| --- | --- |
בקרת זהויות :  PLWABN: 9810604614805606  BIBSYS: 90053353  BnF: cb12008322h (data)  GND: 4038001-4  LCCN: n79056834  NKC: unn2006374700  NLG: 45559  NSK: 000395698  SUDOC: 028199642   WorldCat (עם LCCN): n79-056834
ה. ד. דווה גאודה

הרדנהאלי דודגוהדה דווה גאודה (בקאנדה: ಹೆಚ್.ಡಿ.ದೇವೇಗೌಡ, ‏האזנהקובץ:H. D. Deve Gowda name pronounciation.ogg‏Ⓘ‏; נולד ב-18 במאי 1933) הוא פוליטיקאי הודי שכיהן כראש ממשלת הודו ה-11 בין ה-1 ביוני 1996 ל-21 באפריל 1997. כיהן כראש השרים של קרנאטקה מ-1994 עד 1996. כיום הוא חבר הרג'יה סבהה מטעם קרנאטקה.
ביוגרפיה

ה. ד. דווה גאודה נולד ב-18 במאי 1933 בהרדנהאלי, כפר בממלכת מייסור לשעבר (כיום קרנאטקה). אביו, דודה גודה, היה איכר ואמו הייתה עקרת בית.
גאודה קיבל תעודה בהנדסה אזרחית בתחילת שנות ה-50.
קריירה פוליטית

גאודה הצטרף למפלגת הקונגרס הלאומי ההודי בשנת 1953 והיה חבר בה עד 1962, אז הופרש מהמפלגה לשש שנים, בעקבות התמודדותו נגד מועמד רשמי של המפלגה.
בשנת 1962, גאודה נבחר לאספה המחוקקת של קרנאטקה כעצמאי. הוא זכה בבחירות באותו מחוז בחירה במשך שש קדנציות רצופות מ-1962 עד 1989. הוא הצטרף לקונגרס הלאומי ההודי (ארגון) במהלך הפיצול בקונגרס הלאומי ההודי ב-1969 ושימש כמנהיג האופוזיציה באספה ממרץ 1972 עד מרץ 1976 ושוב מנובמבר 1976 עד דצמבר 1977. הוא נכלא במהלך מצב החירום בהודו (1975–77).
גאודה כיהן כשר בממשלת מפלגת ג'נטה בקרנאטקה מ-1983 עד 1988. ב-1989 חבר לפלג במפלגה שהתנגד לאיחודה עם מפלגת ג'נטה דאל, אך הובס ואיבד את מושבו באספה המחוקקת של קרנטקה. בעקבות כך עבר גאודה לג'נטה דאל, ונבחר מטעמה ללוק סבהה בבחירות ב-1991, ולאחר ניצחון המפלגה בבחירות לאספה המחוקקת של קראנטקה ב-1994, נבחר גואודה לראש השרים ה-14 של קרנטאקה בדצמבר 1994.
ראש ממשלת הודו

בבחירות ללוק סבהה ב-1996 מפלגת הקונגרס הלאומי בראשות ראש הממשלה היוצא פ. ו. נרסימהה ראו הפסידה באופן ברור, אך אף מפלגה אחרת לא זכתה ברוב. אטאל ביהארי ואג'פאיי ממפלגת העם ההודית הושבע לראש ממשלה אך נאלץ להתפטר עקב כישלונו לגבש רוב. כאשר החזית המאוחדת, קואליציית מפלגות בראשות הג'נטה דאל שאינן תומכות בקונגרס ולא מפלגת העם ההודית, החליטה להקים ממשלה בתמיכת הקונגרס, גאודה נבחר במפתיע לעמוד בראש הממשלה והושבע לראש ממשלת הודו ה-11 ב-1 ביוני 1996.
נשיא הקונגרס סיטראם קסרי החליט למשוך את תמיכת הקונגרס בממשלת גאודה והוא הפסיד בהצבעת אי-אימון ב-11 באפריל 1997. הקונגרס לא הצליח להקים ממשלה חילופית, והג'נטה דאל הקימה ממשלה נוספת, אך הפעם הועמד בראשה אינדר קומאר גוג'ראל ב-21 באפריל 1997.
לאחר כהונתו כראש הממשלה

ב-2 במרץ 1998 איבד גאודה את מקומו ברג'יה סבהה, אך הוא נבחר ללוק סבהה בבחירות ב־10 במרץ 1998.
בשנת 1999, כמה מנהיגים בכירים של מפלגת ג'נטה דאל החליטו להשתלב בברית הדמוקרטית הלאומית בהנהגת מפלגת העם ההודית, פרש גאודה והקים את ג'נטה דאל (חילונית).
גואודה הובס בבחירות הכלליות של 1999, ואיבד את מושבו בלוק סבהה פעם נוספת. הוא שב ללוק סבהה ב-2002, וכיהן בו עד לתבוסתו בבחירות ללוק סבהה ב-2019. ביוני 2020 נבחר לרג'יה סבהה.
חיים אישיים

גאודה נשוי לצ'נמה, עמה התחתן ב-1954. יש להם שישה ילדים משותפים: ארבעה בנים, שאחד מהם כיהן כראש השרים של קרנאטקה, ושתי בנות.
הערות שוליים

↑  "Asiaweek article". נבדק ב-2007-09-30.
↑  "New Indian Express article". נבדק ב-2014-03-28.
↑  Deve Gowda goes down memory lane, ההינדו, ‏2 בפברואר 2009 (באנגלית)
↑  James Manor, Understanding Deve Gowda, Economic and Political Weekly (באנגלית)‏, JSTOR 4404622
1 2  Shri H. D. Deve Gowda | Prime Minister of India, משרד ראש ממשלת הודו (באנגלית)
↑  Blundering On, India Today, ‏27 בפברואר 2013
↑  Darpan Singh, Sitaram Kesri, the Congress president who had his dhoti pulled, India Today, ‏28 בספטמבר 2022
↑  Baweja, Harinder (31 בינואר 1997). "The taste of power". India Today. נבדק ב-11 ביוני 2017. {{cite web}}:  (עזרה)
| --- | --- |
בקרת זהויות :  BnF: cb15819931c (data)  GND: 120618133  ISNI: 0000 0001 1457 5858  LCCN: n89199393  VIAF: 161548045   WorldCat (עם VIAF): 161548045
דלונטה וסט

| --- | --- |

וסט במדי הסלטיקס
 לידה:  26 ביולי 1983 (בן 41) וושינגטון די. סי. שבארצות הברית
 עמדה:  קלע, רכז
 גובה:  1.91 מטר
 מספר:  13
 מכללה:  אוניברסיטת סנט ג'וזף
 דראפט:  בחירה מספר 24, 2004 בוסטון סלטיקס
 קבוצות כשחקן
 2004–2007   2007–2008   2008–2010   2010–2011   2011–2012   2013   2013–2014   2014   2015:  בוסטון סלטיקס   סיאטל סופרסוניקס   קליבלנד קאבלירס   בוסטון סלטיקס   דאלאס מאבריקס   טקסס לג'נדס   פוג'יאן צ'נצ'ינג   שאנגחאי שארקס   טקסס לג'נדס
דלונטה מוריס וסט (באנגלית: Delonte Maurice West; נולד ב-26 ביולי 1983 בוושינגטון די. סי.) הוא כדורסלן עבר אמריקאי ששיחק בעמדות הקלע והרכז. גובהו 1.91 מטר.
חיים אישיים

וסט, נולד בוושינגטון (הבירה) ותיאר את ילדותו כ"ענייה אך מאושרת" וחי עם קרובי משפחה רבים. כבר במהלך שנות העשרה שלו, וסט העיד כי התנסה בסמים, היה מעורב בתקריות של פגיעה עצמית ובילה בבתי חולים לילדים.
בשנת 2008, וסט אובחן עם הפרעה דו קוטבית. תחילה קיבל את אבחנתו ובהמשך ערער עליה. וסט טען כי קשייו נבעו משילוב של דיכאון קליני ואורח החיים המלחיץ של שחקן כדורסל.
ב-17 בספטמבר 2009 נעצר וסט בגין עבירת תנועה. במהלך בדיקת הרכב נמצא כי וסט נשא 3 נשקים ונעצר בגינם. במשפט טען כי הוא מעביר את כלי הנשק למקום אחר אך לבסוף הודה באשמה ונידון למעקב אלקטרוני ומאסר על תנאי ועבודות שירות.
במהלך חייו, למרות העובדה כי הרוויח סכומי כסף רבים ככדורסלן בליגת ה-NBA, וסט מצא את עצמו פעמים רבות בקשיים כלכליים. בפברואר 2016 צולם וסט במקום ציבורי ביוסטון, טקסס כשהוא יחף ולובש חלוק בית חולים. כמה חודשים לאחר מכן, תמונה נוספת של וסט, הפעם בטמפל הילס, מרילנד, התפרסמה והפכה ויראלית. התמונה עוררה תהיות כי וסט הוא חסר בית אך וסט מיד הכחיש את השמועות וציין כי על אף שהתמונה אמיתית למעשה הוא רק עזר למחוסר בית אחר.
בספטמבר 2020, לאחר שהופצו תמונות נוספות בהן נראה וסט משוטט, בעלי הקבוצה "דאלאס מאבריקס" מארק קיובן נחלץ לעזרתו של וסט ושלח אותו למוסד גמילה. קיובן שילם עבור טיפוליו ובינואר 2021 הופצו דיווחים כי וסט החל לעבוד במתקן הגמילה שבו עבר גמילה בעצמו.
במקביל לפרסומים הנוגעים בקשייו של וסט, החלו שחקנים פעילים נוספים לשתף בעצמם בכל הנוגע לקשיים הנפשיים אשר הם חווים במהלך הקריירה המקצועית שלהם ולאחריה, וזאת מתוך מטרה להעלות את המודעות לנושא הבריאות הנפשית בקרב שחקני הליגה ומנהלת הליגה. כתוצאה מכך, ליגת הNBA החלה ברפורמה חדשה אשר שמה לה למטרה לדאוג לרווחתם ולבריאותם הנפשית של שחקניה.
קריירה מקצוענית

וסט, בוגר אוניברסיטת סנט ג'וזף נבחר על ידי בוסטון סלטיקס במקום ה-24 בדראפט ה-NBA לשנת 2004. בעונת הרוקי שלו קלע 4.5 נקודות בממוצע ב-39 המשחקים בהם שותף וכבר בעונה שלאחר מכן הפך לרכז הפותח של הקבוצה ופתח בחמישייה בכל 71 המשחקים בהם שותף. את העונה סיים עם ממוצעים של 11.8 נקודות, 4.1 ריבאונדים ו-4.6 אסיסטים בכ-34 דקות למשחק. בעונה שלאחר מכן הועבר לעמדת הקלע הפותח, אך לא הצליח לשחזר את יכולתו מהעונה הקודמת ולכן הוחזר לעמדת הרכז. לקראת סיום העונה נאלץ וסט לחלוק את דקותיו יחד עם ראז'ון רונדו.
במהלך דראפט 2007 הועבר וסט בעסקה לסיאטל סופרסוניקס, אך כבר כחצי שנה לאחר מכן שוב הועבר בעסקה, הפעם לקליבלנד קאבלירס. לאחר שלברון ג'יימס עזב את הקאבלירס הועבר וסט בטרייד למינסוטה טימברוולבס; הקבוצה ניפתה אותו מעט לאחר שהגיע לקבוצה. בשנת 2010/2011 חזר לקדנציה שנייה בבוסטון סלטיקס.
בסיומה של אותה עונה חתם וסט בדאלאס מאבריקס. לאחר עונה טובה, שבה קלע 9.6 נקודות למשחק, חתם שנית בקבוצה. באוקטובר 2012 נופה מהקבוצה לאחר מספר חילוקי דעות עם אנשיה. ב-2013 שיחק בקבוצת ליגת הפיתוח של ה-NBA טקסס לג'נדס, ובאוקטובר של אותה שנה חתם בפוג'יאן צ'נצ'ינג הסינית.
הוא המשיך בקבוצות הליגה הסינית כשחתם בשנגחאי שארקס בספטמבר 2014, ולאחר ארבעה משחקים עזב אותה, למרות הופעה מרשימה של 29 נקודות בהופעת הבכורה שלו בקבוצה. ב-2015 חתם בגוארוס דה לארה מוונצואלה, אך עזב אותה לפני ששיחק משחק אחד במדיה. ב-12 במרץ 2015 חתם בטקסס לג'נדס מליגת הפיתוח, אך עזב אותה לאחר שסבל מפציעה לאורך סיום העונה.
במרץ 2022, פורסם סרטון באינסטגרם של שחקן העבר וסט, בו הוא נראה מחיך ובמצב טוב. בהמשך החודש דווח כי וסט נבחן לליגת הBIG 3 בניסיון לעשות קאמבק אל המגרשים.
סטטיסטיקות הקריירה ב-NBA > בעונה הסדירה

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2004/2005 | בוסטון | 39 | 7 | 13.0 | 0.426 | 0.358 | 0.704 | 1.7 | 1.4 | 0.5 | 0.2 | 4.3 |
| 2005/2006 | בוסטון | 71 | 71 | 34.1 | 0.487 | 0.385 | 0.851 | 4.1 | 4.6 | 1.2 | 0.6 | 11.8 |
| 2006/2007 | בוסטון | 69 | 47 | 32.8 | 0.427 | 0.365 | 0.853 | 3.0 | 4.4 | 1.1 | 0.5 | 12.2 |
| 2007/2008 | סיאטל | 35 | 5 | 20.8 | 0.388 | 0.339 | 0.667 | 2.7 | 3.2 | 0.9 | 0.3 | 6.8 |
| 2007/2008 | קליבלנד | 26 | 26 | 31.0 | 0.440 | 0.367 | 0.788 | 3.7 | 4.5 | 1.1 | 0.7 | 10.3 |
| 2008/2009 | קליבלנד | 64 | 64 | 33.6 | 0.457 | 0.399 | 0.833 | 3.2 | 3.5 | 1.5 | 0.2 | 11.7 |
| 2009/2010 | קליבלנד | 60 | 3 | 25.0 | 0.445 | 0.325 | 0.810 | 2.8 | 3.3 | 0.8 | 0.5 | 8.8 |
| 2010/2011 | בוסטון | 24 | 2 | 18.9 | 0.458 | 0.364 | 0.867 | 1.5 | 2.7 | 0.9 | 0.4 | 5.6 |
| 2011/2012 | דלאס | 44 | 33 | 24.1 | 0.461 | 0.355 | 0.886 | 2.3 | 3.2 | 1.3 | 0.3 | 9.6 |
| קריירה |  | 432 | 258 | 27.4 | 0.448 | 0.372 | 0.826 | 2.9 | 3.6 | 1.1 | 0.4 | 9.7 |
סטטיסטיקות הקריירה ב-NBA > בפלייאוף

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2005 | בוסטון | 7 | 3 | 16.4 | 0.524 | 0.445 | 0.500 | 1.3 | 0.6 | 1.0 | 0.1 | 4.1 |
| 2008 | קליבלנד | 13 | 13 | 34.8 | 0.400 | 0.429 | 0.854 | 3.3 | 4.2 | 1.2 | 0.5 | 10.8 |
| 2009 | קליבלנד | 14 | 14 | 42.2 | 0.465 | 0.333 | 0.833 | 3.5 | 4.1 | 1.4 | 0.5 | 13.8 |
| 2010 | קליבלנד | 11 | 0 | 24.5 | 0.418 | 0.158 | 0.938 | 1.9 | 2.6 | 0.8 | 0.3 | 6.7 |
| 2011 | בוסטון | 9 | 0 | 18.9 | 0.468 | 0.368 | 0.800 | 1.9 | 1.3 | 0.6 | 0.0 | 6.6 |
| 2012 | דלאס | 4 | 3 | 22.0 | 0.423 | 0.500 | 1.000 | 1.8 | 2.0 | 0.8 | 0.0 | 7.5 |
| קריירה |  | 58 | 33 | 29.0 | 0.442 | 0.361 | 0.847 | 2.5 | 2.8 | 1.0 | 0.3 | 9.1 |
↑  בשל שביתת שחקנים ב-NBA התקיימו בעונת 2011/2012 66 משחקים בלבד
הערות שוליים

↑  "A viral photo showed former NBA star Delonte West homeless. Mark Cuban found him and picked him up". Washington Post (באנגלית אמריקאית). ISSN 0190-8286. נבדק ב-2022-05-22.
↑  כתבה בעיתון ישראל היום על התחלתו של וסט בעבודה במרכז הגמילה, באתר www.israelhayom.co.il
↑  Elijah Shama, NBA adopts new rules requiring teams to add full-time mental health staff for 2019-2020 season, CNBC, ‏2019-09-19 (באנגלית)
↑  Adam Wells, Delonte West Enters BIG3 Draft Pool Ahead of 2022 Season, Bleacher Report (באנגלית)
גרודק (פודלסיה)

| --- | --- |

 מדינה:  פולין פולין
 פרובינציה:  פודלסיה פודלסיה
 מחוז:  ביאליסטוק
 אוכלוסייה:  ‏
  ‑ בכפר:  2,599 (2011)
 קואורדינטות:  53°05′43″N 23°40′08″E﻿ / ﻿53.095277777778°N 23.668888888889°E﻿ / 53.095277777778; 23.668888888889 
 אזור זמן:  UTC+1
  מפת מיקום  מפה מפורטת   (למפת פולין מוגדלת) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיגרודק(למפת פולין רגילה) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיגרודק(למפת פרובינציית פודלסיה רגילה) ביאליסטוק סובאלק לומז'ה אוגוסטוב ביילסק פודלסקי  רוסיה - קלינינגרד  לו. ורמיה-מזוריה בלארוס ליטא מזוביהגרודק(למפת פרובינציית פודלסיה מוגדלת) ביאליסטוק סובאלק לומז'ה אוגוסטוב ביילסק פודלסקי  רוסיה - קלינינגרד  לובלין ורמיה-מזוריה בלארוס ליטא מזוביהגרודק  he tabBackground:;tabBorder:#aaa;defaultTab:0;
 
גרודק (בפולנית: Gródek; בבלארוסית: Гарадок, הרדוק) הוא כפר במחוז ביאליסטוק, בפרובינציית פודלסיה, בצפון מזרח פולין, קרוב לגבול בלארוס. זהו מושב הגמינה (מחוז מנהלי) הנקראת "גמינת גרודק". הכפר שוכן כ-33 ק"מ מזרחית לבירה האזורית ביאליסטוק. בכפר כ-2,600 תושבים (נכון ל-2011).
היסטוריה

במאה ה-15 הוקמה בגרודק טירה של משפחת האצולה חודקייביץ (Chodkiewicz). בסוף מאה זו הקימה משפחת חודקייביץ מנזר אורתודוקסי בכפר. בשנת 1563 קיבלה גרודק מעמד של עיר. מעמד זה נשלל ממנה ב-1897.
מוסדות עירוניים

הכפר היא מקום משכנה של קהילה (parish) וכנסייה אורתודוקסית בשם "כנסיית הלידה של מריה הקדושה", וכן של הכנסייה הקתולית "לבו הקדוש של ישו". בגרודק מתקיימים מספר אירועי תרבות של המיעוט הבלארוסי, בהם פסטיבל מוזיקת רוק המתקיים משנת 1990.
גאוגרפיה

הנהר סופראשל (אנ'), יובל של הנהר נרב, חוצה את הכפר.
יהודי גרודק

טרם השואה חיו בגרודק כ-1,500 יהודים, שהיוו כ-75% מסך תושבי הכפר. רובם עבדו במסחר ומלאכה, ומעטים היו מורים ורופאים. יהודי הכפר קיימו פעילות פוליטית, הפעילו מוסדות חינוך יהודיים ביידיש ובעברית, וכן קיימו תנועות נוער יהודיות, ציוניות ואחרות. בכפר היו לפחות שבעה בתי כנסת עשויים מעץ.
יהודי גרודק > בשואה

ב-12 בספטמבר 1939 כבשו הגרמנים את גרודק. הכפר היה בשטח פולין שבהסכם ריבנטרופ–מולוטוב נקבע שישתייך לברית המועצות, והכפר הועבר באותו חודש לשליטת ברית המועצות. הסובייטים הלאימו את הכלכלה בכפר.
ביוני 1941, ב"מבצע ברברוסה", כבשו הגרמנים שוב את גרודק. הם החלו לפגוע ביהודי המקום וחייבו את היהודים בתשלומי כופר ובעבודות כפייה.
באוגוסט 1941 הוקם בגרודק גטו ובנובמבר 1942 חוסל. תושביו הועברו לביאליסטוק ולאחר כשלושה שבועות גורשו כמעט כולם למחנה ההשמדה טרבלינקה.
לקריאה נוספת

רחל גרוסבאום-פסטרנק, "גרוּדֶק, נפת ביאליסטוק, מחוז ביאליסטוק", בתוך: שמואל ספקטור וברכה פרוינדליך (עורכים), פנקס הקהילות: (4) פולין, כרך ח: מחוזות וילנה–ביאליסטוק–נובוגרודק, ירושלים: יד ושם, תשס"ו 2005, עמ' 231–234.
הערות שוליים

↑  מנישב באתר Polska w liczbach (בפולנית).
↑  "Central Statistical Office (GUS) - TERYT (National Register of Territorial Land Apportionment Journal)" (בפולנית). 2008-06-01.
| --- | --- |
בקרת זהויות :  NLI: 987011876071805171 
ערך זה הוא קצרמרבנושא יישובים. אתם מוזמנים לתרום לוויקיפדיה ו.
הסלע המוקדש לקהילת גרודק במצבה של טרבלינקה
דניאל נתנס

| --- | --- |

 לידה:  30 באוקטובר 1928 וילמינגטון, ארצות הברית 
 פטירה:  16 בנובמבר 1999 (בגיל 71) בולטימור, ארצות הברית 
 ענף מדעי:  מיקרוביולוגיה, פיזיולוגיה, ביולוגיה מולקולרית, רפואה 
 מקום קבורה:  Har Sinai Cemetery 
 מקום לימודים:  אוניברסיטת דלאוור  אוניברסיטת וושינגטון בסנט לואיס  בית הספר לרפואה של אוניברסיטת וושינגטון 
 מוסדות:  אוניברסיטת ג'ונס הופקינס 
 תלמידי דוקטורט:  רוברט מרגולסקי, מרילין קוזק, Hung Tseng 
 פרסים והוקרה:  פרס נובל לפיזיולוגיה או לרפואה (1978)  המדליה הלאומית למדעים (1993)  פרס האקדמיה הלאומית למדעים בביולוגיה מולקולרית (1976) 
 
דניאל נתנס (אנגלית: Daniel Nathans; ‏30 באוקטובר 1928 – 16 בנובמבר 1999) היה מיקרוביולוג יהודי אמריקאי. חתן פרס נובל לפיזיולוגיה או לרפואה לשנת 1978 על גילוי אנזימי הגבלה.
ביוגרפיה

נתנס נולד בעיר וילמינגטון, במדינת דלאוור שבארצות הברית, בן תשיעי למהגרים יהודים מרוסיה. בתקופת השפל הגדול אביו איבד את נכסיו והיה מובטל תקופת זמן ארוכה ונתנס גדל בתנאי עוני ודלות. נתנס למד בבתי ספר ממלכתיים ובאוניברסיטת דלאוור למד כימיה, פילוסופיה וספרות. בשנת 1954 הוא סיים את לימודי הרפואה באוניברסיטת וושינגטון בסנט לואיס, מיזורי. כבר בעת היותו תלמיד רפואה החליט כי הוא מעדיף לעסוק במחקר על פני טיפול בחולים. הוא התמחה בבית החולים הפרסבטרייני של אוניברסיטת קולומביה ובמכונים הלאומיים לבריאות בבת'סדה, מרילנד. החל משנת 1959 חקר במעבדתו של פריץ ליפמן במכון רוקפלר, שזכה אף הוא בפרס נובל בשנת 1953. בשנת 1962 החל לעבוד במחלקה למיקרוביולוגיה באוניברסיטת ג'ונס הופקינס, שם התמנה לראש חטיבת הגנטיקה.
בשנת 1969 הגיע נתנס למכון ויצמן ברחובות שם ניהל מחקר משך חצי שנה יחד עם החוקרים ליאו זקס וארנסט וינוקור. באותה שנה קיבל את הרעיון כי ייתכן וניתן להשתמש באנזים הגבלה לחיתוך הגנום ה-DNA בוירוסים גורמי גידולים.
נתנס שימש כנשיא אוניברסיטת ג'ונס הופקינס בבולטימור מרילנד בין השנים 1995–1996. עיריית ראשון לציון כיבדה את זכרו בקריאת רחוב בשמו.
ה. גאי האנט

הרולד גאי האנט (באנגלית: Harold Guy Hunt;‏ 17 ביוני 1933 –  30 בינואר 2009) היה כומר ופוליטיקאי אמריקאי מאלבמה, איש המפלגה הרפובליקנית, שכיהן כמושל אלבמה ה-49 בשנים 1987–1993. הוא היה הרפובליקני הראשון שכיהן בתפקיד מאז תקופת השיקום.
לאחר ששירת במלחמת קוריאה, היה האנט לפעיל במפלגה הרפובליקנית וב-1964 נבחר כשופט שלום במחוז קולמן. בבחירות לנשיאות של 1976 ושל 1980 הוא שימש כיושב ראש מסעות הבחירות של רונלד רייגן באלבמה, וב-1986 נבחר כמושל אלבמה, משרה בה הוא כיהן עד שב-1993 אולץ להתפטר לאחר שהורשע בגנבה, קשירת קשר והפרת כללי האתיקה. ב-1998 לאחר שריצה את כל עונשו ושילם את הקנס שהוטל עליו, הוא קיבל חנינה.
ראשית חייו

האנט נולד בעיירה הולי פונד שבאלבמה כבנם של אוטו ופרנסס (הולוקומב) האנט. כשהיה צעיר הוא הצטרף לכנסייה הבפטיסטית הבראשיתית מאונט ורנון, שהייתה לה השפעה קריטית על עתידו. פחות משנה לאחר שסיים את לימודיו בבית הספר התיכון בגיל 17, נשא האנט לאישה את הלן צ'יימברס ב-1951, ולזוג נולדו ארבעה ילדים.
במלחמת קוריאה שירת האנט בשתי דיוויזיות של צבא ארצות הברית, וזכה לציון לשבח על ביצוע יוצא מן הכלל של תפקידו הצבאי ועוטר במדליית השירות המצוין. לאחר תום שירותו הצבאי שב האנט לחווה של משפחתו בהולי פונד ובסופו של דבר הוסמך ככומר בכנסייתו.
קריירה פוליטית

האנט היה פעיל במפלגה הרפובליקנית עוד בימים שהדמוקרטים החזיקו בשליטה כמעט מוחלטת באלבמה. ניסיון ההתמודדות הראשון שלו על משרה ציבורית היה כאשר ב-1962 לא עלה בידו להיבחר לסנאט של אלבמה.
ב-1964 נבחר האנט כשופט שלום במחוז קולמן. חתימתו של הנשיא לינדון ג'ונסון על חוק זכויות האזרח, גרמה לדמוקרטים רבים להצביע עבור המועמד הרפובליקני בארי גולדווטר בבחירות לנשיאות שנערכו באותה שנה, והאנט נמנה עם הרפובליקנים שנבחרו למשרתם על רקע התמיכה בגולדווטר, ובכך הוא היה לשופט השלום הצעיר ביותר באלבמה. ב-1970 הוא נבחר לתקופת כהונה שנייה וכיהן עד 1976 מתוך רצון לכבד את הבטחתו לכהן שתי תקופות כהונה לבד.
ב-1976 וב-1980 היה האנט יושב ראש מערכת הבחירות הבחירות של רונלד רייגן לנשיאות באלבמה, והנהיג את משלחת המדינה לוועידות הארציות של הרפובליקנים בשתי מערכות בחירות אלו.
בבחירות למשרת מושל אלבמה של 1978 היה האנט מועמד מטעם הרפובליקנים, אך הובס על ידי הדמוקרט פוב ג'יימס.
מושל אלבמה > בחירתו

לאחר שרייגן נבחר לנשיאות ב-1980, הוא מינה את האנט כמנהל הוועדה ליציבות חקלאית ולשימור של אלבמה. הוא התפטר מהתפקיד ב-1985 כדי להתכונן להתמודדותו בבחירות למשרת המושל. מסע הבחירות שלו לא נלקח בתחילה ברצינות, אפילו על ידי הרפובליקנים, שיותר היה חשוב להם לסייע לסנאטור ג'רמיה דנטון להיבחר לכהונה שנייה. העיתונות הקדישה תשומת לב מועטה לבחירות המקדימות של הרפובליקנים, מתוך ציפייה שהמנצח בבחירות המקדימות של הדמוקרטים יהיה המושל הבא.
במקביל, לסיבוב השני של הבחירות המקדימות של הדמוקרטים הגיעו התובע הכללי של אלבמה, צ'ארלס גרדיק, וסגן המושל ביל בקסלי. קרדיק, המועמד השמרן יותר, ניצח בהפרש של כמה אלפי קולות. מנגד, בקסלי הגיש ערעור בטענה שגרדיק הפר את תקנות הבחירות כאשר עודד רפובליקנים לחצות את הקווים ולהצביע כדמוקרטים. גרדיק מצידו, טען שצעד זה היה חוקי בשל העובדה שאלבמה הייתה מדינה של בחירות מקדימות פתוחות. בית המשפט העליון של אלבמה הודיע לדמוקרטים שעליהם להכריז על בקסלי כמנצח כברירת מחדל, או לערוך בחירות חוזרות. המפלגה בחרה בבקסלי.
תושבי אלבמה, שהיו מורגלים למערכת שבה אף אחד וכל אחד יכלו להצביע בבחירות המקדימות, זעמו והוציאו את תסכולם על ידי הצבעה להאנט. בנובמבר, ניצח האנט כאשר זכה ב-56 אחוזים מקולות הבוחרים, וכך קיבל את מספר הקולות הרבים ביותר למועמד בבחירות למשרת המושל עד אז. בחירתו של האנט הפתיעה רבים באלבמה, שכן המושל הרפובליקני האחרון במדינה סיים את כהונתו 113 שנים קודם לכן, בתום תקופת השיקום.
מושל אלבמה > כהונתו

ב-1990 ניצח האנט בקושי לאחר שפיגר בסקרים במשך רוב מערכת הבחירות. בחירתו נזקפה בעיקר לתחילת עלייתה של המפלגה הרפובליקנית באלבמה. רק שני דמוקרטים כיהנו אחריו כמושלים, ורק אחד מהם לאחר שנבחר בבחירות.
האנט דחף לקידומה של רפורמה משפטית וניסה להכניס עוד תעשיות ומיזמי תיירות לאלבמה, אך היה עליו להתנצח עם אופוזיציה חזקה בבית המחוקקים של המדינה.
כמושל, אישר האנט יותר משמונה הוצאות להורג.
ב-1992 פסק בית המשפט העליון של אלבמה שמשלמי המיסים יכולים לתבוע אותו על שימוש במטוס בבעלות המדינה כדי להגיע לאירועי הטפה דתיים, שם הוא קיבל "מתנות כספיות". ההאשמות בוטלו בסופו של דבר.
האשמות פליליות, הרשעה והתפטרות

ב-1992 מצא חבר מושבעים גדול את האנט אשם בגנבה, קשירת קשר והפרה של כללי האתיקה. התובעים טענו שהוא לקח לכיסו יותר מ-200,000 דולר מחשבון של מערכת הבחירות ב-1987 ועשה בהם שימוש אישי כמו בניית מקלחות משיש ורכישת מכסחת דשא. האנט נמצא אשם, ובשל העובדה שחוקת אלבמה אוסרת על מורשעים בעבירות מלכהן במשרה ציבורית, הוא נאלץ להתפטר ב-22 באפריל 1993.
בנוסף, נגזרו על האנט תשלום קנס של 212,000 דולר, חמש שנות מאסר על-תנאי, ו-1,000 שעות עבודות שירות. בפברואר 1998 הוא עתר לוועדת השיחרורים של המדינה להפחית את תקופת התנאי שלו בארבעה חודשים, ותחת זאת השופט הגדיל אותם בחמש שנים, זאת בשל העובדה שהוא שילם רק 4,000 דולר מתוך הקנס שנגזר עליו. באפריל 1998, לאחר שריצה את כל עונשו, ושילם את כל הקנס, העניקה ועדת השיחרורים להאנט חנינה.
ה. גאי האנט נפטר בברמינגהאם ב-30 בינואר 2009, בגיל 75, לאחר מאבק ארוך בסרטן הריאה. הוא נטמן בכנסיית מאונט ורנון שבקולמן.
הערות שוליים

↑  "Grand Jury Indicts Alabama Governor Probe: Republican Guy Hunt is charged with taking $200,000 from his inaugural fund for personal use. Three associates are also accused. Archived October 10, 2012, at the Wayback Machine" Los Angeles Times.
↑  "Prosecution Rests Case Against Hunt; Alabama Ethics Law Trips Trial Judge." The Washington Post.
↑  Former Alabama governor pardoned, UPI ARCHIVES, JUNE 12, 1997.
| --- | --- |
בקרת זהויות :  GND: 1175486736  LCCN: no00051633  SNAC: w6f7756p  VIAF: 21688240   WorldCat (עם VIAF): 21688240
דלוגושיודלו

| --- | --- |

 מדינה:  פולין פולין
 פרובינציה:  מזוביה מזוביה
 תאריך ייסוד:  המאה ה-18
 אוכלוסייה:  ‏
  ‑ בעיירה:  2,020
 קואורדינטות:  52°45′32″N 21°35′33″E﻿ / ﻿52.758888888889°N 21.5925°E﻿ / 52.758888888889; 21.5925 
 אזור זמן:  UTC +1
  מפת מיקום  מפה מפורטת   (למפת פולין מוגדלת) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטידלוגושיודלו(למפת פולין רגילה) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטידלוגושיודלו(למפת פרובינציית מזוביה רגילה) ורשה ראדום פלוצק שדליץ אוסטרולנקה לודז' שוויינטו. ורמיה-מזוריה קוי. פומ.  לובלין פודלסיהדלוגושיודלו(למפת פרובינציית מזוביה מוגדלת) ורשה ראדום פלוצק שדליץ אוסטרולנקה לודז' שוויינטוקז'יסקיה ורמיה-מזוריה קויאוויה פומרניה  לובלין פודלסיהדלוגושיודלו  he tabBackground:;tabBorder:#aaa;defaultTab:0;
דלוגושיודלו (בפולנית: Długosiodło), היא עיירה במחוז מזוביה שבפולין.
חרף מעמדה המינהלי ככפר, בראשית המאה ה-19, לאחר שהתיישבו בדלוגושיודלו יהודים רבים, היה הכפר למעין עיירה, שהתקיימו בה ירידים וימי-שוק מרכזיים שנתנו מרכזיות למקום. בתקופה האחרונה שלפני מלחמת העולם השנייה היו היהודים רוב ניכר בין התושבים.